CELEX: 32019D1924
Language: el
Date: 2019-07-31 00:00:00
Title: Απόφαση (ΚΕΠΠΑ) 2019/1924 του Συμβουλίου της 31ης Ιουλίου 2019 σχετικά με την υπογραφή και σύναψη της συμφωνίας μεταξύ της Ευρωπαϊκής Ένωσης και της κυβέρνησης της Δημοκρατίας του Μάλι όσον αφορά το καθεστώς της αποστολής ΚΠΑΑ της Ευρωπαϊκής Ένωσης στο Μάλι (EUCAP Sahel Mali)

20.11.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 299/1
               
            
         ΑΠΟΦΑΣΗ (ΚΕΠΠΑ) 2019/1924 ΤΟΥ ΣΥΜΒΟΥΛΙΟΥ
         της 31ης Ιουλίου 2019
         σχετικά με την υπογραφή και σύναψη της συμφωνίας μεταξύ της Ευρωπαϊκής Ένωσης και της κυβέρνησης της Δημοκρατίας του Μάλι όσον αφορά το καθεστώς της αποστολής ΚΠΑΑ της Ευρωπαϊκής Ένωσης στο Μάλι (EUCAP Sahel Mali)
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 37, σε συνδυασμό με το άρθρο 218 παράγραφοι 5 και 6 της Συνθήκης για τη λειτουργία της Ευρωπαϊκής Ένωσης,
         Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 15 Απριλίου 2014, το Συμβούλιο εξέδωσε την απόφαση 2014/219/ΚΕΠΠΑ (1) σχετικά με την αποστολή ΚΠΑΑ της Ευρωπαϊκής Ένωσης στο Μάλι (EUCAP Sahel Mali).
                  
               
                     (2)
                  
                  
                     Στο άρθρο 9 της απόφασης 2014/219/ΚΕΠΠΑ ορίζεται ότι το καθεστώς της EUCAP Sahel Mali και του προσωπικού της, συμπεριλαμβανομένων ενδεχομένως των προνομίων, ασυλιών και των άλλων εγγυήσεων που απαιτούνται για την εκτέλεση και την εύρυθμη διεξαγωγή της Sahel Mali, αποτελεί αντικείμενο συμφωνίας που συνάπτεται κατ’ εφαρμογή του άρθρου 37 της Συνθήκης για την Ευρωπαϊκή Ένωση και σύμφωνα με τη διαδικασία του άρθρου 218 της Συνθήκης για τη λειτουργία της Ευρωπαϊκής Ένωσης.
                  
               
                     (3)
                  
                  
                     Η συμφωνία υπό μορφή ανταλλαγής επιστολών μεταξύ της Ευρωπαϊκής Ένωσης και της Δημοκρατίας του Μάλι (2) (εφεξής «συμφωνία υπό μορφήν ανταλλαγής επιστολών») η οποία εγκρίθηκε με την απόφαση 2014/853/ΚΕΠΠΑ του Συμβουλίου (3) και συνήφθη μεταξύ της Ευρωπαϊκής Ένωσης και της Δημοκρατίας του Μάλι στις 31 Οκτωβρίου 2014, χορήγησε στην EUCAP Sahel Mali καθεστώς στο Μάλι.
                  
               
                     (4)
                  
                  
                     Το Συμβούλιο παρέσχε εξουσιοδότηση στις 12 Ιουνίου 2017 για την έναρξη διαπραγματεύσεων με τη Δημοκρατία του Μάλι με σκοπό τη σύναψη συμφωνίας σχετικά με το καθεστώς της EUCAP Sahel Mali (εφεξής «συμφωνία»), η οποία θα αντικαταστήσει τη συμφωνία υπό μορφήν ανταλλαγής επιστολών.
                  
               
                     (5)
                  
                  
                     H συμφωνία θα πρέπει να εγκριθεί,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Εγκρίνεται, εξ ονόματος της Ένωσης, η συμφωνία μεταξύ της Ευρωπαϊκής Ένωσης και της κυβέρνησης της Δημοκρατίας του Μάλι σχετικά με το καθεστώς της αποστολής ΚΠΑΑ της Ευρωπαϊκής Ένωσης στο Μάλι (EUCAP Sahel Mali).
            Το κείμενο της συμφωνίας επισυνάπτεται στην παρούσα απόφαση.
         
         
            Άρθρο 2
            Ο πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να υπογράψουν τη συμφωνία προκειμένου να δεσμεύσουν την Ένωση.
         
         
            Άρθρο 3
            Η παρούσα απόφαση αρχίζει να ισχύει την ημέρα της έκδοσής της.
         
         
            Βρυξέλλες, 31η Ιουλίου 2019.
            
               
                  Για το Συμβούλιο
               
               
                  Η Πρόεδρος
               
               T. TUPPURAINEN
            
         
         
            (1)  Απόφαση 2014/219/ΚΕΠΠΑ του Συμβουλίου, της 15ης Απριλίου 2014, σχετικά με την αποστολή ΚΠΑΑ της Ευρωπαϊκής Ένωσης στο Μάλι (EUCAP Sahel Mali) (ΕΕ L 113 της 16.4.2014, σ. 21).
         
            (2)  Συμφωνία υπό μορφήν ανταλλαγής επιστολών μεταξύ της Ευρωπαϊκής Ένωσης και της Δημοκρατίας του Μάλι όσον αφορά το καθεστώς της αποστολής ΚΠΑΑ της Ευρωπαϊκής Ένωσης στο Μάλι (EUCAP Sahel Mali) (ΕΕ L 344 της 29.11.2014, σ. 3).
         
            (3)  Απόφαση 2014/853/ΚΕΠΠΑ του Συμβουλίου, της 8ης Οκτωβρίου 2014, για την υπογραφή και σύναψη εξ ονόματος της Ένωσης της συμφωνίας υπό μορφήν ανταλλαγής επιστολών μεταξύ της Ευρωπαϊκής Ένωσης και της Δημοκρατίας του Μάλι όσον αφορά το καθεστώς της αποστολής ΚΠΑΑ της Ευρωπαϊκής Ένωσης στο Μάλι (EUCAP Sahel Mali) (ΕΕ L 344 της 29.11.2014, σ. 1).